**ЈАВНИ ПОЗИВ ЗА ОРГАНИЗАЦИЈЕ ЦИВИЛНОГ ДРУШТВА**

**ДОНАЦИЈА ТЕХНИЧКЕ ОПРЕМЕ**

У оквиру немачко-српске развојне сарадње, ГИЗ реализује пројекат Услуге социјалне заштите за осетљиве групе у 15 градова и општина у Србији: Ариље, Косјерић, Прибој, Сјеница, Пријепоље, Ужице, Лајковац, Крупањ, Пећинци, Рума, Шид, Пландиште, Сремска Митровица, Лозница и Мионица.

Позивамо организације цивилног друштва (ОЦД) које су регистроване у наведеним градовима и општинама, а пружају услуге припадницима/ама осетљивих група (особе са инвалидитетом, жене које су претрпеле партнерско насиље, деца и млади, старије особе посебно у руралним пределима и др.) дуже од годину дана да се пријаве за добијање донације у виду техничке опреме.

Циљ овог пројекта је изградња капацитета 15 организација цивилног друштва да одговоре на потребе и права осетљивих група током КОВИД 19 пандемије, али и у периоду након завршетка кризе.

Јавним позивом ће бити подржана набавка средстава у виду опреме за адекватно функционисање у условима пандемије, а која ће помоћи организацијама цивилног друштва да унапреде и прилагоде свој рад потребама корисника из осетљивих група.

**Организације цивилног друштва које могу да аплицирају су:**

* ОЦД регистрованена територији једне од следећих 15 градова и општина: Ариље, Косјерић, Прибој, Сјеница, Пријепоље, Ужице, Лајковац, Крупањ, Пећинци, Рума, Шид, Пландиште, Сремска Митровица, Лозница и Мионица;
* Пружају услуге осетљивим групама (особе са инвалидитетом, жене које су претрпеле партнерско насиље, деца и млади, старије особе посебно у руралним пределима идр);
* Регистроване су у Србији у периоду дужем од годину дана.

**Донираће се следећа опрема**:

* Технички део опреме за канцеларије (лаптоп, штампач, скенер итд.)
* Заштитна опрема за људе и простор (маске, рукавице, дезинфекциона средства и сл.)
* Едукативни и дидактички материјали (играчке, књиге, интерактивне табле итд.)

Укупна сума за коју свака организација може аплицирати је 2.300 ЕУР. Опрема ће бити донирана на основу процене исказаних потреба у максималној вредности до 1.500 ЕУР за технички део канцеларијске опреме и до 800 ЕУР за заштитну опрему и едукативне и дидактичке материјале, с напоменом да ће донација бити обезбеђена организацијама у виду опреме.

**Документација**

Да бисте се пријавили за донацију, потребно је да попуните:

I. *Пријавни формулар* у коме ћете имати прилику да представите организацију и детаљно образложите своје активности, капацитете и потребе за техничком опремом;

II. *Изјаву о заинтересованости*

III. *Буџет.*

Молимо да пријаву доставите у електронској форми на aдресу:  sipru.konkursi@gov.rs .

**Рок за подношење пријава је 12.11.2020. године. до 17 часова.**

За све додатне информације можете се обратити Јелени Вићентијевић, координаторки пројекта на адресу: sipru.konkursi@gov.rs .